74/269/ETY: Komission päätös, tehty 2 päivänä toukokuuta 1974, luvan antamisesta tietyille jäsenvaltioille antaa tiukempia määräyksiä Avena fatuan esiintymisestä rehukasvien ja viljakasvien siemenissä (Ainoastaan tanskan- ja englanninkieliset tekstit ovat todistusvoimaisia)



Virallinen lehti nro L 141 , 24/05/1974 s. 0020 - 0020

Suomenk. erityispainos Alue 3 Nide 6 s. 0006

Espanjank. erityispainos: Luku 03 Nide 7 s. 0215

Ruotsink. erityispainos Alue 3 Nide 6 s. 0006

Portugalink. erityispainos: Luku 03 Nide 7 s. 0215



KOMISSION PÄÄTÖS, tehty 2 päivänä toukokuuta 1974, luvan antamisesta tietyille jäsenvaltioille antaa tiukempia määräyksiä Avena fatuan esiintymisestä rehukasvien ja viljakasvien siemenissä (Ainoastaan tanskan- ja englanninkieliset tekstit ovat todistusvoimaisia) (74/269/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehukasvien siementen pitämisestä kaupan(1) ja viljakasvien siementen pitämisestä kaupan(2) 14 päivänä kesäkuuta 1966 annetut neuvoston direktiivit, sellaisena kuin ne ovat viimeksi muutettuina 11 päivänä joulukuuta 1973 annetulla neuvoston direktiivillä(3), ja erityisesti niiden 14 artiklan 1 a kohdan, ottaa huomioon Tanskan kuningaskunnan, Irlannin tasavallan ja Yhdistyneen kuningaskunnan jättämät hakemukset, sekä katsoo, että edellä mainituissa direktiiveissä vahvistetaan Avena fatuan enimmäismäärät rehukasvien ja viljakasvien siemenissä, direktiivit kuitenkin sallivat jäsenvaltioiden asettaa kotimaassa tuotetuille siemenille tiukempia edellytyksiä, Tanska, Irlanti ja Yhdistynyt kuningaskunta Pohjois-Irlannin osalta käyttävät tätä mahdollisuutta viljakasvien siementen osalta, ja Irlanti lisäksi rehukasvien siementen osalta, näillä alueilla on lisäksi ryhdytty tehokkaisiin toimiin Avena fatuan hävittämiseksi kyseisten kasvien viljelyksiltä, sen vuoksi hakemuksen jättäneille jäsenvaltioille olisi annettava lupa antaa tiukempia määräyksiä myös toisista jäsenvaltioista peräisin olevien siementen pitämisestä kaupan, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Irlannin tasavallalle annetaan lupa määrätä, että rehukasvien siemeniä saa pitää kaupan sen alueella ainoastaan varustettuna virallisella todistuksella, joka on myönnetty rehukasvien siementen pitämisestä kaupan annetun direktiivin 11 artiklan säännösten mukaisesti. 2 artikla 1. Tanskan kuningaskunnalle ja Irlannin tasavallalle annetaan lupa määrätä, että viljakasvien siemeniä saa pitää kaupan niiden alueella ainoastaan varustettuna virallisella todistuksella, joka on myönnetty viljakasvien siementen pitämisestä kaupan annetun direktiivin 11 artiklan säännösten mukaisesti. 2. Yhdistyneelle kuningaskunnalle annetaan lupa määrätä, että viljakasvien siemeniä saa pitää kaupan Pohjois-Irlannissa alueella ainoastaan varustettuna virallisella todistuksella, joka on myönnetty viljakasvien siementen pitämisestä kaupan annetun direktiivin 11 artiklan säännösten mukaisesti. 3 artikla Tanskan kuningaskunnan, Irlannin tasavallan ja Yhdistyneen kuningaskunnan on ilmoitettava komissiolle, mistä päivämäärästä alkaen ja mitä yksityiskohtaisia sääntöjä noudattaen se käyttää 1 ja 2 artiklan mukaisesti annettua lupaa. Komissio ilmoittaa tästä muille jäsenvaltioille. 4 artikla Tämä päätös on osoitettu Tanskan kuningaskunnalle, Irlannille ja Yhdistyneelle kuningaskunnalle. Tehty Brysselissä 2 päivänä toukokuuta 1974. Komission puolesta Puheenjohtaja François-Xavier ORTOLI (1) EYVL N:o 125, 11.7.1966, s. 2298/66 (2) EYVL N:o 125, 11.7.1966, s. 2309/66 (3) EYVL N:o L 356, 27.12.1973, s. 79